《上山采蘼芜》
元代·曹文晦

上山采蘼芜，采采不盈掬。下山逢故夫，褰衣拦道哭。

昔君弃妾逢，二雏方去乳。骨骼今已成，终能继门户。

饮水当思源，惜树须连枝。新人虽云乐，当念旧人为。

上山采蘼芜，歌思一何苦！我欲歌向人，今人不如古。

作者简介：元台州天台人，字伯辉，号新山道人。曹文炳弟。颖悟多识，雅尚萧散。不应征聘。有《新山稿》。